Държавен вестник, бр. 102, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  102
еквивалентно ниво на шум, измерено посред­
ством друг подходящ метод, на разстоянието 
на безопасност;
3. да не включват звукови петарди (изделия, 
съдържащи пиротехнически вещества, които при 
задействането им произвеждат звуков ефект), 
пиробатерии от звукови петарди, звукови пе­
тарди със светлинен ефект и пиробатерии от 
звукови петарди със светлинен ефект;
4. при взривяване чрез хвърляне на земята 
не трябва да съдържат повече от 2,5 мг сре­
бърен фулминат.
Чл. 20. Фойерверките от категория 2 се 
проектират и произвеждат така, че:
1. разстоянието на безопасност да бъде най-
малко 8 м; когато е приложимо, разстоянието 
на безопасност може да бъде по-малко;
2. максималната стойност на нивото на шум 
не трябва да надвишава 120 dB (A, imp) или 
еквивалентно ниво на шум, измерено посред­
ством друг подходящ метод, на разстоянието 
на безопасност.
Чл. 21. Фойерверките от категория 3 се 
проектират и произвеждат така, че:
1. разстоянието на безопасност да бъде най-
малко 15 м; когато е приложимо, разстоянието 
на безопасност може да бъде по-малко;
2. максималната стойност на нивото на шум 
не трябва да надвишава 120 dB (A, imp) или 
еквивалентно ниво на шум, измерено посред­
ством друг подходящ метод, на разстоянието 
на безопасност.
Чл. 22. Фойерверките се произвеждат само 
от материали, които свеждат до минимум риска 
за здравето, собствеността и околната среда, 
причинен от отломки.
Чл. 23. Начинът на запалване трябва да бъде 
ясно видим или да бъде посочен в етикета или 
в инструкциите.
Чл. 24. Фойерверките не трябва да извършват 
хаотично и непредсказуемо движение.
Чл. 25. Фойерверките от категории 1, 2 и 3 
трябва да са защитени срещу непреднамерено 
запалване чрез защитно покритие, чрез опа­
ковката или чрез устройството на изделието. 
Фойерверките от категория 4 трябва да са 
защитени срещу неумишлено запалване чрез 
методи, определени от производителя.
Раздел III
Специални изисквания към детонаторите
Чл. 26. Детонаторите трябва да могат да 
бъдат надеждно задействани и да имат дос­
татъчен капацитет за задействане при всички 
нормални и предвидими условия на употреба.
Чл. 27. Детонаторите трябва да са защите­
ни от електростатичен заряд при нормални и 
предвидими условия на съхранение и употреба.
Чл. 28. Електрическите детонатори трябва 
да са защитени срещу електромагнитни полета 
при нормални и предвидими условия на съх­
ранение и употреба.
Чл. 29. Покритията на детониращите шну­
рове трябва да имат необходимата механична 
якост и да предпазват адекватно взривния 
пълнеж, когато са подложени на нормално и 
предвидимо механично напрежение.
Чл. 30. Параметрите за времето на горене 
на детониращите шнурове трябва да се пре­
доставят заедно с изделието.
Чл.  31. Електрическите характеристики 
(например безопасен ток, устойчивост и т.н.) 
на електрическите детонатори трябва да се 
предоставят заедно с изделието.
Чл. 32. Проводниците на електрическите 
детонатори трябва да са с достатъчна изола­
ция и да имат достатъчна механична якост, 
включително здрава връзка с детонатора, в 
зависимост от предназначението им.
Г л а в а  т р е т а
ЕТИКЕТИРАНЕ НА ПИРОТЕХНИЧЕСКИ­
ТЕ ИЗДЕЛИЯ
Чл. 33. (1) Всяко пиротехническо изделие 
се придружава от информация към потенци­
алния потребител за безопасното му и точно 
използване на български език, когато изделието 
се пуска на българския пазар. 
(2) Информацията по ал. 1 се състои от 
данни върху етикета на изделието. Ако върху 
пиротехническото изделие липсва достатъчно 
място, за да бъдат спазени изискванията за ети­
кетиране, посочени в чл. 34 и 35, информацията 
се предоставя върху най-малката опаковка.
(3) Разпоредбите на ал. 1 и 2 не се прилагат 
за пиротехнически изделия, предназначени за 
представяне на търговски панаири, изложе­
ния и демонстрации съгласно чл. 7, ал. 1 или 
произведени с цел изследване, разработване и 
изпитване съгласно чл. 7, ал. 2.
Чл. 34. Производителят поставя върху пи­
ротехническото изделие етикет, който съдържа 
следната информация:
1. име и адрес на производителя; когато изде­
лията се внасят на територията на Европейския 
съюз от трета държава – име на производителя 
и име и адрес на вносителя;
2. наименование, тип и категория на из­
делието;
3. инструкции за употреба;
4. нетното еквивалентно количество (НЕК) 
на активно взривно вещество;
5. обозначение за ограничаване употребата 
на пиротехническите изделия съгласно чл. 8;
6. за фойерверки от категории 3 и 4 – го­
дината на производство;
7. за фойерверки от категория 1 – указание 
„само за употреба на открито“, когато е прило­
жимо, и посочване на минималното разстояние 
на безопасност;
8. за фойерверки от категории 2 и 3 – указа­
ние „само за употреба на открито“ и посочване 
на минималното разстояние на безопасност;
9. за фойерверки от категория 4 – указание 
„за употреба само от лица със специализирани 
познания“ и посочване на минималното раз­
стояние на безопасност;
10. за сценичните пиротехнически изделия 
от категория Т1 – указание „само за употреба 
на открито“, когато е приложимо, и посочване 
на минималното разстояние на безопасност;
11. за сценичните пиротехнически изделия от 
категория Т2 – указание „за употреба само от 
лица със специализирани познания“ и посочване 
на минималното разстояние на безопасност.